Brian Viglione z The Dresden Dolls, prispel perkusiami na skladby 19 a 22
***Ghosts I–IV*** (tiež **Halo 26**) je siedmy štúdiový album americkej industrial rockovej skupiny Nine Inch Nails, ktorý vyšiel 2. marca 2008. Obsahuje 36 inštrumentálnych skladieb. Je to prvý album Nine Inch Nails vydaný po oznámení, že rušia spoluprácu s Interscope Records a zamýšľajú budúce nahrávky vydávať samostatne. Pôvodne bol ohlásený ako päť-skladbové EP, výsledkom sú však štyri deväť-skladbové inštrumentálne EP. Skladby nemajú názvy, sú označené iba podľa pozície a obrázku k skladbe. Tím stojaci za týmto albumom okrem frontmana Nine Inch Nails Trenta Reznora sú: Atticus Ross a Alan Moulder s inštrumentálnym prispením od hudobníkov Alessandro Cortini, Adrian Belew a Brian Viglione.

Album bol vydaný pod licenciou Creative Commons, v rôznych odlišných vydaniach s rozličnými cenovými hladinami, zahŕňajúc "Ultra-Deluxe Limited Edition" za 300 US$. Bol vydaný najprv prostredníctvom downloadu na oficiálnej stránke Nine Inch Nails bez predošlej reklamy alebo propagácie. Prostredníctvom oficiálneho Nine Inch Nails YouTube profilu bol ohlásený používateľmi tvorený "filmový festival", kde fanúšikovia boli pozvaní vizuálne interpretovať hudbu z tohto albumu a uverejniť ju. Retail verzia bola prvý album vydaný Reznorovým nezávislým labelom The Null Corporation.

Odozvy kritikov boli vo všeobecnosti priaznivé, jeho neštandardné vydanie získalo pozitívne komentáre od mnohých spravodajských agentúr. Spôsob vydania *Ghosts I–IV* bol porovnávaný s albumo od Radiohead -*In Rainbows* a tiež *The Inevitable Rise and Liberation of NiggyTardust!* od Saula Williamsa.

Nahrávanie
----------

V roku 2007 frontman Nine Inch Nails Trent Reznor oznámil splnenie zmluvných povinností voči svojej nahrávacej spoločnosti Interscope Records a nechcel s ňou ďalej spolupracovať. Reznor tiež odhalil svoj zámer vydávať radšej ďalšie albumy Nine Inch Nails nezávisle, podobne ako album Saul Williamsa – *The Inevitable Rise and Liberation of NiggyTardust!*, ktorý Reznor produkoval.

Po Performance 2007 tour na podporu predchádzajúceho albumu *Year Zero*, Reznor zamýšľal nahrať album s "with very little forethought"(=veľmi málo premyslené). Podľa oficiálnej stránky Nine Inch Nails *Ghosts I–IV* vznikol z experimentu:*Pravidlá boli nasledujúce: 10 týždňov, žiadny jasný program, žiadne rozvažovanie, všetko vedené spontánnosťou. Akýkoľvek výsledok snahy počas tohto času bude vydaný ako... niečo*. Reznor vysvetľuje: *Vzhľadom na to, že som chcel spraviť takýto typ nahrávky roky, ale prirodzene by to nemalo zmyslel až do tohto okamihu.*

Reznor opísal raný zámer celej skupiny na projekte ako *experiment* a pokračoval v opise tvorenia slovami:

> "Keď sme začali pracovať s hudbou, väčšinou sme začínali s usporiadaním vizuálneho odkazu, ktorí sme si predstavili: miesto alebo prostredie alebo situáciu. Potom sme sa pokúšali popísať to zvukom a stavbou a melódiou. Prezentovali sme to v zmysle akoby to bol soundtrack"
> 
> 

Hudba vznikala improvizáciou, a pôvodný plán vydať samostatné EP bol rozšírený zahrnutím vzrastajúceho množstva materiálu. Jadro kreatívneho tímu stojaceho za projektom boli Reznor, Atticus Ross a Alan Moulder. Člen koncertnej zostavy NIN Alessandro Cortini a štúdioví hudobníci Adrian Belew a Brian Viglione tiež prispeli na vybraných skladbách.

Viglione, ktorý nahrával perkusie na skladby 19 a 22 prezradil v rozhovore že Reznorove inštrukcie pre neho boli: *...zostaviť sadu bicích. Zostaviť spolu akékoľvek vybavenie na ktoré chceš búšiť, prenajmi si čo si prenajať chceš. Bav sa a... buď tvorivý—pozri kam ťa tvoja myseľ a nápady zoberú.* Viglione postavil zostavu zahŕňajúcu 50-galónovú smetnú nádobu, pár kancelárskych chladiacich boxov na vodu a a podnos na koláče s reťazou.

Vydanie
-------

*Ghosts I–IV* bol vydaný 2. marca 2008 na oficiálnej stránke Nine Inch Nails prostredníctvom digitálneho downloadu, bez akejkoľvek predošlej reklamy či oznámenia. Fyzické verzie boli vydané cez RED Distribution 8. apríla ako 2-CD a 4-LP. Deluxe Edition a Ultra-Deluxe Limited Edition boli vydané 1. mája 2008. Reznor napísal: pravdepodobne sa v budúcnosti objaví viac dielov *Ghosts*.

Album je vydaný pod licenciou Attribution Non-Commercial Share Alike, ktorá umožňuje ostatným rozmnožovať, rozširovať, vystavovať dielo a odvodené diela len pre nekomerčné účely a rozširovať odvodené diela len za podmienky použitia identickej licencie. Reznor vysvetľuje: *Postoj ktorý sme zaujali považujme na primeraný... s digitálnymi technológiami a zastaraným copyrightovým právom a všetok ten nezmysel pokračuje až do dnes.* 
Pôvodné vydanie prostredníctvom oficiálnej stránky Nine Inch Nails trpelo problémami a fungovalo úplne od 4. marca, keď boli pridané ďalšie servery, ktoré zvládali príval downloadov. Štyridsať stránkový PDF zahrnutý vo verzii stiahnuteľnej zo stránky albumu je tiež dostupný osobitne po zadaní e-mailovej adresy. Týždeň po vydaní albumu oficiálna stránka Nine Inch Nails oznámila vyše 750 000 zakúpení a downloadov v sume vyše 1,6 milióna dolárov. Predobjednávky "Ultra-Deluxe Limited Edition" vypredali celú edíciu za menej než tri dni.

### Formáty

*Ghosts I–IV* vyšiel v rôznych formátoch rozličnej cenovej úrovne:

* ***Ghosts I*** – voľne stiahnuteľný

Obsahuje prvých 9 skladieb, dostupný online na oficiálnej stránke Nine Inch Nails alebo na rôznych BitTorrent trackeroch, vrátane The Pirate Bay.
* **digitálne vydanie** (Halo 26) – cene 5$ za stiahnutie priamo zo stránky nin.com

Celý album vo voľných DRM formátoch, vrátane 320kb/s MP3, FLAC a Apple Lossless.
* **2xCD** (Halo 26 CD) – cena 10$

Obsahuje dve audio CD a 16-stránkový booklet. Zahŕňa tiež okamžitý prístup k možnosti downoladu.
* **Vinylové vydanie** (Halo 26 V) – 39$

Vinylový set na štyroch 130 gramových LP v dvojitom obale.
* **Deluxe Edition** (Halo 26 DE) – 75$

Obsahuje 2xCD a dátové DVD s multitrack súbormi pre audio editory, Blu-ray disk s albumom v kvalite 96 kHz 24-bit stereo a sprievodnou slide show a 48-stránkovú knižku s pevnou väzbou s fotografiami. Zahŕňa tiež okamžitý prístup k možnosti downoladu.
* **Ultra-Deluxe Limited Edition** (Halo 26 LE) – 300$

Obsahuje všetko ako Deluxe Edition a ešte 4xLP (180 g) vinyl v pevnom obale, dve exkluzívne limitované edície výtlačkov Giclée – odlišné pre každú kópiu. Limitovaná na 2500 kusov, číslovaných a podpísaných Trentom Reznorom.

Hudba
-----

Reznor hudbu *Ghosts I–IV* slovami: *Táto kolekcia hudby je výsledok práce z veľmi vizuáleho hľadiska—aranžuje myslené miesta a možnosti zvukom, soundtrack pre snívanie s otvorenými očami.* Recenzia PopMatters porovnala jeho hudobný štýl s Brianon Enom a Robertom Frippom, nakoniec ho charakterizovali ako dark ambient. Ďalej sa v recenzii píše:...*(hudba je)*  *kolekciou nálad a nie všetky z týchto nálad sú dobré.* Recenzia National Public Radio a Rolling Stone tiež porovnávala album k tvorbe Brian Eno, Rolling Stones porovnal štýl albumu konkrétne s "zahmlenou inštrumentáciou na *Another Green World*, [a] kolážou rytmov na *My Life in the Bush of Ghosts*".

*Ghosts I–IV* zahŕňa široký sortiment hudobných nástrojov – ako klavír, gitara, basová gitara, syntetizátor, marimba, tamburína, bendžo, dulcimer a xylofón. Veľa nástrojov má samplovaný a elektronicky pozmenený zvuk. Perkusie, ktoré nahral najmä Brian Viglione, boli z väčšej časti zostrojené z objektov nájdených v domácnosti.

Artwork
-------

promo fotografia pre *Ghosts I–IV*
Rob Sheridan v spolupráci s Artist in Residence, bol umeleckým vedúcim výroby albumu, podobne ako pri predošlých štúdiových albumoch Nine Inch Nails *With Teeth* (2005) a *Year Zero* (2007). Odkedy *Ghosts I–IV* vyšiel (v rôznych verziách), v niektorých verziách sa objavili trochu odlišné (alebo prídavné) fotografie. Štyridsaťstránkový PDF dokument (dostupný pre všetky verzie) obsahuje fotografiu pre každú z 36 skladieb. Tieto fotografie sú zaznačené v ID3 tagu príslušnej skladby.

### Filmový festival

Približe dva týždne po vydaní albumu prostredníctvom oficiálnej stránky Nine Inch Nails ohlásil Reznor vytvorenie používateľmi tvoreného "filmového festivalu" ako doplnok k albumu, hosťovaný na oficiálnom kanáli YouTube Nine Inch Nails. Reznor vysvetľoval, že týmto festivalom nechcel vyvolať súťaž, ale: *experiment na spoluprácu a šancu pre nás reagovať inak ako typicky jednostrannou cestou umelec-fanúšik.* Od začiatku festivalu v marci 2008 bolo poslaných vyše 1000 videí a vyše 6000 ľudí sa zapojilo do festivalu.

Reakcie kritiky
---------------

Reakcie kritiky na *Ghosts I–IV* boli vo všeobecnosti pozitívne, s priemerným hodnotením 66% (priemer z 11 recenzií) Metacritic. Seth Colter Walls z *Newsweek* opísal album ako: *pútavý hudobný zážitok*. IGN udelil albumu hodnotenie 8.7/10 a napísal: "Táto hudba je tak strhujúca a obsahuje čas ktorý prestáva byť ovplyvňujúcim činiteľom—prinajmenšom dovtedy kým hudba neprestane znieť." PopMatters udelil 8 z 10 a opísal album ako "36 skladieb, ale žiadne piesne" s prívlastkami ako "temné, tiesnivé ... stále sa vybavujúce". Pitchfork Media kritizoval album: "...skoro každá z nepomenovaných skladieb pôsobí vyziablo a napoly dokončená..." a recenziu ukončil slovami "Keby som bol jeden z tých čo si objednali de-luxe verziu, chcel by som mojich 300 dolárov späť". Album dostal hodnotenie 5.0 z 10.0. Časopis *Blender* tiež kritizoval album sumarizujúc recenziu: "Nine Inch Nails sa vrátil bez dohľadu, labelu, bez hraníc a bez pesničiek."
Novátorská koncepcia distribúcie albumu pritiahla na seba pozornosť novinárov. Časopis *Wired'* označil *Ghosts* za "pozoruhodne význačnú nahrávku". Ben Worthen z *The Wall Street Journal* predpokladá, že "väčšina obchodných pracovníkov ... sa môže veľa učiť [Reznorovho] experimentu s online obchodnými modelmi". Veľa spravodajským agentúr porovnávalo *Ghosts I–IV* s digitálnym vydaním albumu od Radiohead *In Rainbows* "pay-what-you-want" a tiež s podobným modelom pri albume od Saula Williamsa *The Inevitable Rise and Liberation of NiggyTardust!*, ktorý Reznor produkoval. V decembri 2008 portál last.fm zaradil album na štvrté mieto v rebríčku „Best of 2008".

Zoznam skladieb
---------------

Všetky skladby, okrem spomenutých, napísali a skomponovali Trent Reznor a Atticus Ross.

|  |  |
| --- | --- |
| ***Ghosts I***1. „1 Ghosts I" – 2:48
2. „2 Ghosts I" – 3:16
3. „3 Ghosts I" – 3:51
4. „4 Ghosts I" – 2:13 (Alessandro Cortini, Reznor, Ross)
5. „5 Ghosts I" – 2:51
6. „6 Ghosts I" – 4:18
7. „7 Ghosts I" – 2:00
8. „8 Ghosts I" – 2:56
9. „9 Ghosts I" – 2:47

***Ghosts II***1. „10 Ghosts II" – 2:42
2. „11 Ghosts II" – 2:17 (Reznor, Ross, Cortini)
3. „12 Ghosts II" – 2:17
4. „13 Ghosts II" – 3:13
5. „14 Ghosts II" – 3:05
6. „15 Ghosts II" – 1:53
7. „16 Ghosts II" – 2:30
8. „17 Ghosts II" – 2:13 (Cortini, Reznor, Ross)
9. „18 Ghosts II" – 5:22
 | ***Ghosts III***1. „19 Ghosts III" – 2:11 (Reznor, Ross, Cortini, Brian Viglione)
2. „20 Ghosts III" – 3:39
3. „21 Ghosts III" – 2:54
4. „22 Ghosts III" – 2:31 (Reznor, Ross, Cortini, Viglione)
5. „23 Ghosts III" – 2:43
6. „24 Ghosts III" – 2:39
7. „25 Ghosts III" – 1:58 (Reznor, Ross, Adrian Belew)
8. „26 Ghosts III" – 2:25
9. „27 Ghosts III" – 2:51 (Reznor, Ross, Belew)

***Ghosts IV***1. „28 Ghosts IV" – 5:22
2. „29 Ghosts IV" – 2:54 (Reznor, Ross, Cortini)
3. „30 Ghosts IV" – 2:58
4. „31 Ghosts IV" – 2:25
5. „32 Ghosts IV" – 4:25
6. „33 Ghosts IV" – 4:01 (Reznor, Ross, Cortini)
7. „34 Ghosts IV" – 5:52
8. „35 Ghosts IV" – 3:29
9. „36 Ghosts IV" – 2:19
 |

### Bonusové skladby

Na Deluxe a Ultra-Deluxe vydaniach sú pridané dve bonusové skladby. Druhá z bonusových skladieb obsahuje hudobné prvky a rovnaku piesňovú štruktúru ako „Demon Seed", desiata skladba z nasledujúceho albumu Nine Inch Nails – *The Slip*.

1. „37 Ghosts" – 2:20
2. „38 Ghosts" – 4:51

Okrem toho, japonská CD edícia obsahuje bonusové CD pomenované: *Ghosts I-IV: Discussion* s komentrárom Trenta Reznora o tomto albume, rozdelené na štyri časti:

1. „Discussion Part 1" – 4:03
2. „Discussion Part 2" – 2:57
3. „Discussion Part 3" – 3:20
4. „Discussion Part 4" – 2:17

Umiestenie v rebríčkoch
-----------------------

| rebríček | vrcholovápozícia |
| --- | --- |
| *Billboard 200* | 14 |
| Top Electronic Albums | 1 |
| Top Independent Albums | 2 |
| UK Albums Chart | 60 |
| Austrália ARIA Chart | 15 |
| Nový Zéland RIANZ Chart | 26 |

Zostava
-------

* Trent Reznor – performance, produkcia, umelecký vedúci
* Atticus Ross – programing, aranžmán, produkcia
* Alan Moulder – engineering, mixáž, produkcia
* Alessandro Cortini – gitary (4, 11, 17, 20, 24, 28), basgitara (4), cimbal (22), doplnková elektronika (19, 22, 29, 33)
* Adrian Belew – gitary (3, 4, 7, 10 – 11, 14, 16, 21, 25, 27, 31 – 32, 35), elektronika (25), marimba (30)
* Brian Viglione – bicie (19, 22)
* Tom Baker – mastering
* Rob Sheridan – umelecký vedúci, fotografie, vizuálne a fyzické elementy
* Artist in Residence – umelecký vedúci, fotografie, vizuálne a fyzické elementy
* Phillip Graybill – fotografie
* Tamar Levine – doplnkové fotografie

Poznámky
--------

1. ↑  Myslené stavbou skladby, jej štruktúrou.

Referencie
----------

1. 1 2  KREPS, Daniel. *Nine Inch Nails Surprise Fans by Web-Releasing New* Ghosts *Album* [online]. Rolling Stone, 2. marec 2008, [cit. 2008-08-14]. Dostupné online. (po anglicky)
2. 1 2 3 4 5 6 7 8  REZNOR, Trent. *More Info* [online]. Nine Inch Nails, 2. marec 2008, [cit. 2008-08-13]. Dostupné online. (po anglicky)
3. 1 2  PHILLIPS, Amy. *New Nine Inch Nails Album Available NOW* [online]. Pitchfork Media, 2. marec 2008, [cit. 2008-08-13]. Dostupné online. Archivované 2008-03-06 z originálu. (po anglicky)
4. 1 2   *Nine Inch Nails Ghosts Film Festival* [online]. YouTube, [cit. 2008-08-14]. Dostupné online. (po anglicky)
5. ↑  Cohen, Jonathan. *Nine Inch Nails Celebrates Free Agent Status* [online]. Billboard, 8. október, [cit. 2008-08-14]. Dostupné online. (po anglicky)
6. ↑  PARELES, Jon. *Frustration and Fury: Take It. It’s Free.* [online]. The New York Times, 8. jún 2008, [cit. 2008-08-14]. Dostupné online. (po anglicky)
7. 1 2 3  HARDING, Cortney; COHEN, Jonathan. *New Nine Inch Nails Album Hits The Web* [online]. Billboard, 2. marec 2008, [cit. 2008-08-14]. Dostupné online. (po anglicky)
8. ↑  Nine Inch Nails. *Nine Inch Nails' Ghosts Film Festival — Introduction* [online]. YouTube, 12. marec 2008, [cit. 2008-08-14]. Dostupné online. (po anglicky)
9. 1 2  DYE, David. *Trent Reznor Releases 'Ghosts' for All* [online]. National Public Radio, 9. apríl, [cit. 2008-08-14]. Dostupné online. (po anglicky)
10. 1 2 3   *Inside Trent Reznor's Sanctum* [online]. Rock Band.com, 3. apríl, [cit. 2008-08-14]. Dostupné online. (po anglicky)
11. ↑  Dan. *Nine Inch Nails release digital album* [online]. Kerrang!, 2. marec 2008, [cit. 2008-08-14]. Dostupné online. (po anglicky)
12. ↑   *Ghosts I — IV (March 2, 2008) – Nine Inch Nails* [online]. Internet Archive, [cit. 2008-08-14]. Dostupné online.
13. ↑  DAVIS, Kim. *Potent Quotables: Reznor's Release Strategy* [online]. Spinner.com, 25. marec 2008, [cit. 2008-08-14]. Dostupné online. Archivované 2012-06-29 z originálu. (po anglicky)
14. ↑  KOT, Greg. *Reznor's one-week take for* Ghosts*: $1.6 million* [online]. Chicago Tribune, 12. marec 2008, [cit. 2008-08-14]. Dostupné online. (po anglicky)
15. ↑  ANDERSON, Nate. *Reznor makes $750,000 even when the music is free* [online]. Ars Technica, 5. marec, [cit. 2008-08-14]. Dostupné online. (po anglicky)
16. ↑   *Nine Inch Nails –* Ghosts I *(2008)* [online]. The Pirate Bay, 2. marec 2008, [cit. 2008-08-08]. Dostupné online. (po anglicky)
17. ↑   *Ghosts – FAQ* [online]. Nine Inch Nails, [cit. 2008-08-14]. Dostupné online.
18. ↑   *Ghosts – Home* [online]. Nine Inch Nails, [cit. 2008-08-14]. Dostupné online. (po anglicky)
19. 1 2 3  PRICE, Mark A.. *Nine Inch Nails: Ghosts I-IV* [online]. PopMatters, [cit. 2008-08-14]. Dostupné online. (po anglicky)
20. ↑  PMOON, Tom. *Nine Inch Nails: 'Ghosts' of Songs* [online]. National Public Radio, 14. apríl 2008, [cit. 2008-08-14]. Dostupné online. (po anglicky)
21. ↑  HERMES, Will. *Nine Inch Nails – Ghosts I-IV* [online]. Rolling Stone, 3. marec 2008, [cit. 2008-08-14]. Dostupné online. (po anglicky)
22. ↑  RAIBLE, Allan. *Review: Nine Inch Nails’ "Ghosts I-IV"* [online]. ABC News, 2008-03-06, [cit. 2008-04-07]. Dostupné online.
23. ↑   *Track-by-Track images for FLAC release* [online]. The NIN Hotline, 3. marec 2008, [cit. 2008-08-14]. Dostupné online. (po anglicky)
24. ↑   *Nine Inch Nails ask fans to create 'Ghost I-IV' visuals* [online]. NME, 17. marec 2008, [cit. 2008-08-15]. Dostupné online.
25. ↑   *Nine Inch Nails – Ghosts I-IV* [online]. Metacritic, [cit. 2008-08-15]. Dostupné online. (po anglicky)
26. ↑  WALLS, Seth Colter. *Nine Inch Nailed* [online]. Newsweek, [cit. 2008-03-15]. Dostupné online. (po anglicky)
27. ↑  THOMPSON, Ed. *IGN: Ghosts I-IV Review* [online]. IGN, [cit. 2008-03-15]. Dostupné online. (po anglicky)
28. ↑  BRIEHAN, Tom. *Pitchfork Record Review* [online]. Pitchfork Media, [cit. 2008-09-02]. Dostupné online. Archivované 2008-04-03 z originálu. (po anglicky)
29. ↑  NORRIS, Chris. *Nine Inch Nails – Ghosts I — IV* [online]. Blender, [cit. 2008-09-02]. Dostupné online. (po anglicky)
30. ↑  VAN BUSKIRK, Eliot. *Nine Inch Nails Gets Creative With Radiohead-Style Release* [online]. Wired, 3. marec 2008, [cit. 2008-03-07]. Dostupné online. (po anglicky)
31. ↑  WORTHEN, Ben. *Internet Lessons from Nine Inch Nails and Obama* [online]. The Wall Street Journal, 3. marec 2008, [cit. 2008-03-07]. Dostupné online. (po anglicky)
32. ↑   *Last.fm - Best of 2008* [online]. Last.fm, [cit. 2008-12-18]. Dostupné online. (po anglicky)
33. ↑  SCHILLER, Mike. *Nine Inch Nails – The Slip* [online]. PopMatters, 9. máj 2008, [cit. 2008-08-15]. Dostupné online. (po anglicky)
34. ↑   *Ghosts I–IV* [online]. nincollection.com, 28. júl 2008, [cit. 2008-09-23]. Dostupné online. (po anglicky)
35. ↑   *Nine Inch Nails — Artist Chart History* [online]. Billboard, [cit. 2008-08-15]. Dostupné online. Archivované 2007-12-11 z originálu. (po anglicky)
36. ↑   *Nine Inch Nails — Artist Chart History* [online]. Billboard, [cit. 2008-08-15]. Dostupné online. (po anglicky)
37. ↑   *Nine Inch Nails — Artist Chart History* [online]. Billboard, [cit. 2007-09-29]. Dostupné online.
38. ↑   *The Official UK Top 75 Albums – Week of Mon 14 Apr* [online]. Yahoo! Music, [cit. 2008-04-17]. Dostupné online.
39. ↑   *australian-charts.com — Nine Inch Nails — Ghosts I-IV* [online]. australian-charts.com, [cit. 2008-08-15]. Dostupné online. (po anglicky)
40. ↑   *RIANZ — The Official New Zealand Music Chart 1612 – Week of Mon 14 Apr* [online]. Recording Industry Association of New Zealand, [cit. 2008-08-15]. Dostupné online. (po anglicky)

Externé odkazy
--------------

* oficiálna stránka (po anglicky)
* *Ghosts I–IV* na NinWiki(po anglicky)
* *Ghosts I–IV* na Archive.org

Zdroj
-----

*Tento článok je čiastočný alebo úplný preklad článku Ghosts I–IV na anglickej Wikipédii.*